ai4bharat/Pralekha huggingface dataset:
وزیراعظم کا دفتر
وزیراعظم نے مدھیہ پردیش میں موہن پورہ آبپاشی پروجیکٹ قوم کے نام وقف کیا
نئیدہلی۔23جون ، 2018؛ وزیر اعظم جناب نریندر مودی نے آج موہن پورہ پروجیکٹ قوم کے نام وقف کیا۔ یہ پروجیکٹ راج گڑھ ضلعے میں زرعی زمین کے لیے آبپاشی کی سہولت فراہم کرائے گا۔ یہ اس علاقے کے گاؤوں کو پینے کا پانی بھی مہیا کرائے گا۔ وزیراعظم نے پینے کے پانی سے متعلق مختلف اسکیموں کا سنگ بنیاد بھی رکھا۔
موہن پورہ میں اس موقعے پر موجود لوگوں کی بہت بڑی تعداد سے خطاب کرتے ہوئے وزیراعظم نے ڈاکٹر شیاما پرساد مکھرجی کو ان کے یوم وفات پر خراج عقیدت پیش کیا۔ انہوں نے ڈاکٹر مکھرجی کے اس پیغام کو یاد کیا کہ کسی قوم کو اُس کی اپنی توانائی اور کوششوں کے ذریعے ہی محفوظ کیا جا سکتا ہے۔ انہوں نے مختلف شعبوں جیسے صنعتی پالیسی ، تعلیم اور خواتین کو تفویض اختیارات میں ڈاکٹر شیاما پرساد مکھرجی کی خدمات کو بھی یاد کیا۔ انہوں نے کہا ڈاکٹر مکھرجی تعلیم ، صحت اور تحفظ پر سب سے زیادہ زور دیتے تھے۔ انہوں نے کہا کہ مرکزی حکومت کی اسکیمیں جیسے اسکل انڈیا مشن، اسٹارٹ اپ انڈیا، مُدرا یوجنا اور میک ان انڈیا سبھی میں ڈاکٹر مکھرجی کے ویژن کے عناصر شامل کیے گئے ہیں۔
وزیراعظم نے کہا کہ راج گڑھ ضلع اُن خواہشمند اضلاع میں شامل ہے جنھیں حکومت نے شناخت کیا ہے اور اب یہاں ترقی کے کاموں میں تیزی لائی جائے گی۔ انھوں نے کہا کہ ملک کی ضرورتوں کے پیش نظر مرکزی حکومت ملک کی صلاحیتوں پر بھروسہ کرتے ہوئے ہندوستان کو 21ویں صدی میں نئی اونچائیوں پر لے جانے کے لیے کام کر رہی ہے۔ انھوں نے زراعت کے شعبے میں کام اور ترقیاتی پہل کے لیے مدھیہ پردیش حکومت کی ستائش کی۔ انہوں نے ریاست میں آبپاشی والے علاقے میں اضافہ کرنے کے لیے بھی ریاستی حکومت کی تعریف کی۔ انھوں نے کہا کہ ریاست کے آبپاشی کے نشانوں کی حمایت میں مرکزی حکومت ریاستی حکومت کے ساتھ کندھے سے کندھا ملا کر چلے گی۔ انھوں نے کہا کہ پردھان منتری کرشی سینچائی یوجنا کے تحت ریاست میں 14 پروجیکٹ نافذ کیے جا رہے ہیں۔ انھوں نے کہا کہ مائکرو اریگیشن پر بھی زور دیا جا رہا ہے۔
وزیراعظم نے مرکزی حکومت کے ذریعے زراعت کے شعبے کے لیے کی جا رہی مختلف پہلوں جیسے سوائل ہیلتھ کارڈ ، فصل بیمہ یوجنا، ای این اے ایم وغیرہ کا ذکر کیا۔ انھوں نے اجولا یوجنا اور مُدرا یوجنا کے فائدے بھی بتائے۔
۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض۔ م ج۔ ت ح(
U-3255,
(Visitor Counter : 77
وزارت خزانہ
سی بی آئی سی کے چیئرمین جناب وویک جوہری نے آئی آر ایس افسران کے 72ویں بیچ کی پاسنگ آؤٹ تقریب کی صدارت کی اور نوجوان افسران کو سہولت اور نفاذ کے درمیان توازن برقرار رکھنے کی تلقین کی
آئی آر ایس  کے 72ویں بیچ کی انڈکشن ٹریننگ،آج یہاں نیشنل اکیڈمی آف کسٹمز، بالواسطہ ٹیکس اور نارکوٹکس  فرید آباد میں، پاسنگ آؤٹ پریڈ کے ساتھ اختتام پذیر ہوئی۔ 72 واں بیچ 33 افسران پر مشتمل ہے جس میں 7 خاتون افسران شامل ہیں۔ یہ نوجوان افسران ملک میں کسٹم اور بالواسطہ ٹیکس کے انتظامات میں پیش پیش ہوں گے۔
سنٹرل بورڈ آف بالواسطہ ٹیکس اور کسٹمز  کے چیئرمین جناب وویک جوہری نے تقریب کی صدارت کی اور پریڈ کا معائنہ کرتے ہوئے گارڈ آف آنر حاصل کیا۔
سنٹرل بورڈ آف بالواسطہ ٹیکس اور کسٹمز  کے چیئرمین جناب وویک جوہری نے پاسنگ آؤٹ پریڈ 2023 کی صدارت کی اور اس موقع پر کلیدی خطبہ بھی دیا۔
اپنے کلیدی خطاب میں جناب جوہری نے نوجوان افسران پر زور دیا کہ وہ سہولت اور نفاذ کے درمیان توازن کوبرقرار رکھیں۔ انہوں نے ٹیکس دہندگان کی زندگی کو آسان بنانے کے لیے ٹیکنالوجی کو اپنانے پر بھی زور دیا۔ انہوں نے اصرار کیا کہ افسران، عوامی ملازم کے طور پر اپنے کردار کو یاد رکھیں، لوگوں تک رسائی حاصل کریں اور وہ تبدیلی لائیں جو وہ دیکھنا چاہتے ہیں۔
جناب جوہری نے 72 ویں بیچ کو کامیابی کے ساتھ تربیت مکمل کرنے پر مبارکباد پیش کی اور افسران کے خاندانوں کے تعاون کو بھی تسلیم کیا کہ انہوں نے انہیں ایک اچھی شخصیت میں ڈھالا ہے۔
قبل ازیں اپنے استقبالیہ خطاب میں، این اے سی آئی این کی پرنسپل ڈائریکٹر جنرل محترمہ نیتا لال بٹالیہ نے اپنی پیشہ ورانہ زندگی میں سخت محنت اور اچھے کام کی اخلاقیات کو برقرار رکھنے کی اہمیت پر زور دیا۔ انہوں نے افسران کو یاد دلایا کہ این اے سی آئی این کے ساتھ ان کی وابستگی ختم نہیں ہوئی ہے بلکہ یہ ان کی سروس کے اختتام تک جاری رہے گی۔
ممبر  جناب آلوک شکلا نے اپنے خطاب میں افسروں پر زور دیا کہ وہ مکمل جوش و جذبے کے ساتھ تفویض کردہ کام میں جٹ جائیں اور ملک کی خدمت کے لیے متحرک رہیں۔
امرت کال کے جذبے کو برقرار رکھتے ہوئے، جو کہ انڈیا@100 تک 25 سالہ طویل قیادت کا آغاز کرتا ہے، یہ نوجوان افسران، مستقبل کی امید اور جامع ہونے کے لیے، اچھی طرح سے تربیت یافتہ ہیں۔ پاسنگ آؤٹ تقریب کے دوران، تربیت کے مختلف شعبوں میں نمایاں کارکردگی کا مظاہرہ کرنے والے درج ذیل پانچ افسران کو، ان کی غیر معمولی کامیابیوں پر میڈلز سے نوازا گیا۔
محترمہ منیندر جیت کور نے وزیر خزانہ کا طلائی تمغہ حاصل کیا۔
محترمہ رشمی شکروال نے چیئرمین کا طلائی تمغہ حاصل کیا۔
جناب پرشانت شرما نے شری این کے جیتا۔ اپادھیائے میموریل کا طلائی تمغہ جیتا۔
محترمہ رشمی شکروال نے محترمہ جیتا ۔ کوشلیا نارائنن میموریل گولڈ میڈل حاصل کیا۔
مسٹر ابھیشیک کمار سنگھ نے ڈائریکٹر جنرل کا طلائی تمغہ جیتا۔
وزیراعظم کا دفتر
پارلیمنٹ کے بجٹ اجلاس سے قبل وزیر اعظم کے تبصرے کا متن
نمسکار ساتھیو!
آج سال 2023 کے بجٹ سیشن کا آغاز ہو رہا ہے اور ابتدا میں ہی اقتصادی دنیا کے جن کی آواز کو اہمیت دی جاتی ہے ویسی ہی آواز چہار جانب سے مثبت پیغام لے کر آر ہی ہے، امید کی کرن لے کر آرہی ہے، امنگ کا آغاز لے کر آر ہی ہے۔ آج ایک اہم موقع ہے۔ بھارت کی موجودہ صدر جمہوریہ آج مشترکہ اجلاس سے اولین خطاب کرنے جا رہی ہیں۔ محترم صدر جمہوریہ کی تقریر بھارت کے آئین کا فخر ہے، بھارت کے پارلیمانی نظام کا فخر ہے اور خصوصاً آج خواتین کے احترام کا بھی موقع ہے، اور دور دراز جنگلوں میں زندگی بسر کرنے والے ہمارے ملک کی عظیم قبائلی روایات کے احترام کا بھی موقع ہے۔ نہ صرف اراکین پارلیمنٹ کو بلکہ آج پورے ملک کے لیے فخر کا لمحہ ہے کہ بھارت کی موجودہ صدر جمہوریہ کی آج پہلی تقریر ہو رہونے جارہی ہے۔ اور ہمارے پارلیمانی کاموں میں 6-7 دہوں سے جو روایات پروان چڑھی ہیں ان روایات میں دیکھا گیا ہے کہ اگر کوئی بھی نیا رکن پارلیمنٹ جو پہلی مرتبہ ایوان میں بولنے کے لیے کھڑا ہوتا ہے تو کسی بھی پارٹی کا کیوں نہ ہو، جو وہ پہلی مرتبہ بولتا ہے تو پورا ایوان ان کی عزت افزائی کرتا ہے، ان کا حوصلہ بڑھے اس طرح سے ایک خوشگوار ماحول تیار کرتا ہے۔ ایک روشن اور اعلیٰ روایت ہے۔ آج صدر جمہوریہ کی بھی پہلی تقریر ہے سبھی اراکین پارلیمنٹ کی جانب سے امنگ، جوش اور توانائی سے معمور آج کا یہ لمحہ ہو یہ ہم سب کافرض ہے۔ مجھے یقین ہے کہ ہم سبھی اراکین پارلیمنٹ اس کسوٹی پر کھرے اتریں گے۔ ہمارے ملک کی وزیر خارجہ بھی خاتون ہیں وہ کل اور ایک بجٹ لے کر ملک کے سامنے آر ہی ہیں۔ آج کی عالمی صورتحال میں بھارت کے بجٹ کی طرف نہ صرف بھارت کی بلکہ پوری دنیا کی توجہ ہے۔ عالمی معیشت کی خستہ حالت میں بھارت کا بجٹ بھارت کے عوام الناس کی امنگوں اور آرزوؤں کو تو پورا کرنے کی کوشش کرے گا ہی لیکن دنیا جو امید کی کرن دیکھ رہی ہے اسے وہ مزید روشن نظر آئے۔ مجھے پورا یقین ہے نرملا جی ان امیدوں کو پورا کرنے کے لیے بھرپور کوشش کریں گی۔ بھارتیہ جنتا پارٹی کی قیادت میں این ڈی اے حکومت کا ایک ہی مقصد رہا ہے، ایک ہی موٹو رہا ہے، ایک ہی ہدف رہا ہے اور ہمارے کام کاج کی ثقافت کے مرکزی نقطہ میں بھی ایک ہی اصول رہا ہے ’پہلے بھارت، پہلے شہری‘ یعنی سب سے پہلے ملک، سب سے پہلے اہل وطن۔ اسی جذبے کو آگے بڑھاتے ہوئے اس بجٹ اجلاس میں تکرار بھی رہے گی لیکن تقریر بھی تو ہونی چاہئے اور مجھے پورا یقین ہے کہ حزب مخالف کے ہمارے تمام ساتھی بڑی تیاری کے ساتھ بہت باریکی سے مطالعہ کرکے ایوان میں اپنی بات رکھیں گے۔ ایوان ملک کی پالیسی سازی میں بہت ہی اچھی طرح سے بحث مباحثہ کرکے امرت نکالے گا جو ملک کے کام آئے گا۔ میں پھر ایک مرتبہ آپ سب کا خیرمقدم کرتا ہوں۔
بہت بہت مبارکباد دیتا ہوں۔ شکریہ
زراعت اور کاشتکاروں کی فلاح و بہبود کی وزارت
کسانوں کی آمدنی دوگنی کی گئی
زراعت اورکسانوں کی بہبود کے مرکزی وزیر جناب نریندر سنگھ تومر نے لوک سبھامیں آج ایک تحریری جواب میں بتایا کہ حکومت نے کسانوں کی آمدنی دوگناکرنے اور اس مقصد کوحاصل کرنے کی حکمت عملی کی سفارش کرنے کے لئے اس سے متعلق معاملات پر غوروخوص کرنےکے مقصد سے اپریل 2016 میں ایک بین وزارتی کمیٹی سے مشورہ لیا تھا۔ کمیٹی نے ستمبر2018 کو حکومت کو اپنی رپورٹ پیش کی تھی ، جو 2022 تک کسانوں کی آمدنی دوگناکرنے کی حکمت عملی پر مشتمل تھی ۔ کسانوں کی آمدنی دوگنی کرنے ڈی ایف آئی سے متعلق کمیٹی نے، زراعت کو قیمت پر مبنی کاروبار کے طور پر تسلیم کیا ۔ اس نے ترقی کے سات بڑے وسائل کی نشاندہی کی جو اس طرح ہیں ۔ فصل کی پیداوار میں اضافہ  مویشیوں کی پیداوار میں اضافہ وسائل کو بھرپور طریقے سے استعمال کرنا یا پیداوار کی لاگت میں بچت  فصل کےگھنے پن میں اضافہ زیادہ قیمت والی فصلوں کی طرف توجہ  کسانوں کی حاصل کردہ اصل قیمتوں میں بہتری  اور کھیتوں میں کام کرنے کے بجائےغیر زرعی پیشے اپنانےکارجحان پیداکرنا۔ڈی ایف آئی کمیٹی کی سفارشات کو قبول کرنےکے بعدحکومت نے اس سلسلے میں کی جانے والی پیش رفت کاجائزہ لینےاور اس پر قریبی نظر رکھنےکے لئے ایک با اختیار ادارہ سے صلاح و مشورہ کیا۔
بندرگاہوں، جہاز رانی اور آبی راستوں کی وزارت
جناب سربانند سونووال نے متاثرہ لوگوں کی امداد کا جائزہ لینے کے لیے ناگاؤں، آسام میں سیلاب راحتى کیمپ کا دورہ کیا
بندرگاہوں، جہاز رانی اور آبی گزرگاہوں نیز آیوش کے مرکزی وزیر جناب سربانند سونووال نے آج علاقے کے سیلاب سے متاثرہ لوگوں کے لیے پھولگوری ہائر سیکنڈری اسکول، ناگاؤں، آسام میں قائم کردہ راحتى کیمپ کا دورہ کیا۔ وزیر موصوف نے فراہم کردہ امداد کا جائزہ لینے کے لیے راحتى کیمپ کا دورہ کیا اور متاثرہ لوگوں سے بات چیت بھی کی۔ جناب سونووال نے اس تباہ کن سیلاب میں اپنی جانیں گنوانے والے تمام لوگوں کے اہل خانہ اور قریبی رشتہ داروں سے اپنی دلی تعزیت کا اظہار کیا۔
مرکزی وزیر نے بتایا کہ اس تباہ کن سیلاب سے ہونے والے نقصانات اور تباہی کا جائزہ لینے کے لیے ایک مرکزی ٹیم جلد ہی ریاست کا دورہ کرے گی۔ دورے کے بعد ٹیم ایک رپورٹ تیار کرکے مرکزی حکومت کو پیش کرے گی تاکہ لوگوں کی ہر ممکن مدد کی جا سکے اور انہیں تعاون فراہم کیا جاسکے۔
سیلاب راحتى کیمپ کے دورے کے بعد بات کرتے ہوئے جناب سونووال نے کہا کہ آسام میں سیلاب کی صورتحال سنگین ہے اور حکومت اس سیلاب سے متاثرہ تمام لوگوں کو راحت اور مدد فراہم کرنے کے لیے کام کر رہی ہے۔ انہوں نے کہا کہ وزیر اعظم نریندر مودی اور مرکزی وزیر داخلہ امت شاہ نے زمینی صورتحال کے بارے میں جانکاری دریافت کی ہے۔ انہوں نے کہا کہ انہوں نے اس قدرتی آفت کی شدت پر تشویش کا اظہار کیا ہے اور مرکز کی طرف سے ہر ممکن مدد کا یقین دلایا ہے۔
وزیر موصوف نے عہدیداروں کے ساتھ بات چیت کرتے ہوئے سیلاب سے متاثرہ لوگوں کی ہر ممکن مدد کرنے پر تمام عملہ کا شکریہ ادا کیا اور ان پر زور دیا کہ وہ لوگوں کی فلاح و بہبود کے لیے اس سمت میں آگے بڑھیں۔
وزیر موصوف نے مزید کہا کہ وزیر اعلیٰ ہیمنت بسوا سرما کی قیادت میں ٹیم آسام صورتحال سے نمٹنے کے لئے سخت محنت کر رہی ہے اور وہ اس سلسلے میں وزیر اعلیٰ سے مستقل بنیادوں پر بات کر رہے ہیں۔
مرکزی وزیر نے گوہاٹی اور راہا کے درمیان قومی شاہراہ کے دونوں طرف سیلاب کی صورتحال کا بھی جائزہ لیا۔ وزیر موصوف کو اس خطے میں فراہم کی جانے والی بچاؤ اور امدادی کارروائیوں کے بارے میں بتایا گیا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 77
نائب صدر جمہوریہ ہند کا سکریٹریٹ
یوگا کے بین الاقوامی دن کی ماقبل شام عوام کو نائب صدر جمہوریہ ہند کی مبارکباد
نئی دہلی:20جون،2021۔نائب صدر جمہوریہ ہند جناب ایم وینکیانائیڈو نے یوگا کے بین الاقوامی دن کی ماقبل شام عوام کو مبارکباد پیش کی ہے۔ ان کے پیغام کا مکمل متن درج ذیل ہے:
’’یوگا ایک روشنی ہے، جو اگر ایک مرتبہ روشن ہوگیا تو اس کی روشنی کبھی مدھم نہیں ہوگی
جتنی بہتر آپ پریکٹس کریں گے، آپ کی روشنی اتنی ہی تیز ہوگی‘‘۔
یوگا کے بین الاقوامی دن کے موقع پر، آئیے ہم روزانہ یوگا کی مشق کرکے اپنی جسمانی ، ذہنی اور روحانی زندگی کو روشن کرنے کا عزم کریں۔
اس وبائی مرض نے دنیا کو مجموعی صحتمندی کی اہمیت کا احساس دلا دیا ہے اور یوگا ایک آسان لیکن طاقتور عمل ہے جو ہمیں لچک پیداکرنے میں مدد کرتا ہے اور ہماری صحت کو مجموعی طور پر بہتر بناتا ہے، یہ بات مجھے بہت زیادہ خوشی دیتی ہے کہ یوگا انسانیت کو بھارت کا تحفہ ہے اور یہ دنیا بھر میں لاکھوں لوگوں کی زندگیوں کو تبدیل کررہاہے۔
-----------------------
ش ح۔م ع۔ ع ن
U NO:5687
(Visitor Counter : 153
مواصلات اور اطلاعاتی ٹیکنالوجی کی وزارت
کثیر دفعات کی خلاف ورزی بے ضابطہ فنڈنگ کی وجہ سے پوسٹل یونین کی منظوری کو ختم کیا جانا
سروس ایسوسی ایشن ہمیشہ سے محکمہ ڈاک کا ایک لازمی حصہ رہی ہیں۔ وہ اپنے ممبروں کی عام خدمات کے مفادات کو آگے بڑھانے میں اہم کردار ادا کرتے ہیں۔
سنٹرل سول سروسز  رولز - سی سی ایس  ضابطے، 1993 سروس ایسوسی ایشن کی منظوری فراہم کرتے ہیں۔ یہ تمام تسلیم شدہ انجمنوں پر لازم ہے کہ وہ سی سی ایس ضابطے، 1993 کی تمام شقوں کی تعمیل کریں۔
دو ایسوسی ایشنز - آل انڈیا پوسٹل ایمپلائز یونین گروپ 'سی' اور نیشنل فیڈریشن آف پوسٹل ایمپلائز  کے ذریعہ ان قواعد کی مبینہ خلاف ورزی کے بارے میں ایک شکایت موصول ہوئی تھی۔ یہ الزامات یونینوں کے ممبران سے اکٹھے کیے گئے فنڈز کے بے قاعدہ استعمال سے متعلق تھے۔
مناسب طریقہ کار کے بعد شکایات سے متعلق تفصیلی انکوائری کرائی گئی تھی۔ یونین کو اپنا معاملہ پیش کرنے کا وافر موقع دیا گیا۔
انکوائری رپورٹ میں یونین کی طرف سے فنڈ کے استعمال میں مختلف بے ضابطگیوں کی نشاندہی کی گئی جو سی سی ایس ضابطے، 1993 کی شقوں کے خلاف تھیں۔ان ضابطوں کے تحت کثیر شق کی خلاف ورزی کی وجہ سے حسب ذیل پہلوؤں کے تعلق سے سروس ایسوسی ایشنوں کی عدم تعمیل ہوئی:
- اپنے اراکین کی مشترکہ خدمت کے مفاد کو فروغ دینا [ضابطہ 5]۔
- سروس ایسوسی ایشن کے مقاصد کو آگے بڑھانے کے علاوہ فنڈز کا استعمال [ضابط 5 ]۔
- کسی بھی پارٹی یا اس کے ممبر کے سیاسی نظریات کوپھیلانے یا کوئی سیاسی فنڈنگ نہیں [ضابطہ 6 ]
یہ کارروائیاں، اگر کسی سرکاری ملازم کی طرف سے کی جاتی ہیں تو یہ سنٹرل سول سروسز  ضابطے، 1964 کی شقوں کی بھی خلاف ورزی ہوں گی۔
لہذا، مناسب طریقہ کار پر عمل کرتے ہوئے، محکمہ ڈاک نے 25 اپریل 2023 سے آل انڈیا پوسٹل ایمپلائز یونین گروپ 'C' اور نیشنل فیڈریشن آف پوسٹل ایمپلائز کی منظوری کو واپس لے لی ہے۔
بعض ملازمین کی انجمنیں محکمہ ڈاک کی نجکاری/کارپوریٹائزیشن کے حوالے سے غیر حقائق پر مبنی اور گمراہ کن بیانات دے رہی ہیں۔
واضح کیا گیا ہے کہ ڈاکخانوں کی کارپوریٹائزیشن یا نجکاری کی کوئی تجویز نہیں ہے۔
اس کے برعکس، حکومت نے دیہی علاقوں میں سرکاری خدمات کی فراہمی اور ڈوراسٹیپ ڈجیٹل بینکنگ کےلئے پوسٹل نیک ورک کاگزشتہ کچھ برسوں میں استعمال کیا ہے۔ اس لیے پوسٹ آفس نیٹ ورک کو کچھ برسوں کے دوران مسلسل توسیع اور مضبوط کیا گیا ہے۔
نائب صدر جمہوریہ ہند کا سکریٹریٹ
نائب صدر جمہوریہ 12ویں اے ایس ای ایم سربراہ کانفرنس میں شرکت کے لئے بیلجیم روانہ
51ممالک کی کانفرنس کو ایشیا اور یوروپ کے درمیان مذاکرات اور تعاون کی اعلیٰ پلیٹ فارم کے طور پر دیکھا جارہا ہے۔ نائب صدر آسٹریا، پرتگال ، سوئٹزرلینڈ اور دوسرے ممالک کے سربراہان کے ساتھ باہمی مذاکرات کریں گے۔ وہ یہاں ہند نژاد برادری کو خطاب بھی کریں گے
نئی دہلی،17 اکتوبر / نائب صدر جمہوریہ ہند جناب ایم وینکیا نائیڈو برسلز میں منعقد ہونے والی دو روزہ 12ویں ایشیاء –یوروپ میٹنگ  میں شرکت کے لئے آج بیلجیم کے لئے روانہ ہو گئے ۔
اس سال کی اے ایس ای ایم سربراہ کانفرنس کا مرکزی خیال ‘عالمی چیلنجوں کے مقابلےکے لئے عالمی شراکت دار’۔
سال میں دو بار منعقد ہونے والی اس کانفرنس کو تجارت ، سرمایہ کاری ، سکیورٹی اور سیاحت کے شعبوں میں ایشیاء اور یوروپ کے درمیان مذاکرات اور تعاون کے اعلیٰ پلیٹ فارم کے طور پر دیکھا جاتا ہے۔ سربراہ کانفرنس میں کم و بیش 51 ممالک کے سربراہان؍ سربراہان مملکت کی شرکت متوقع ہے۔ کانفرنس میں دہشت گردی کے بدلتے منظر نامے میں پیدا ہونے والے وسیع موضوعات کا تبادلہ خیال متوقع ہے۔
یہ پہلی کثیر سطحی سربراہ کانفرنس ہوگی جس میں نائب صدر جمہوریہ ہند جناب ایم وینکیا نائیڈو اگست 2017 میں اپنا عہدہ سنبھالنے کے بعد پہلی بار شرکت کریں گے۔
جناب وینکیا نائیڈو کانفرنس کے اختتامی اجلاس میں شرکت کریں گے اور مختلف شرکاء کے ساتھ تبادلہ خیال بھی کریں گے۔ وہ اس موقع پر بیلجیم کے عزت مآب شاہ سے ملاقات کریں گے اور آسٹریا ، پرتگال ، سوئٹزرلینڈ اور دوسرے ممالک کے سربراہان اور سربراہِ حکومت کےساتھ باہمی ملاقاتیں کریں گے۔
وہ اینٹ ورپ کے ویلرک میں واقع جین کلچرسینٹر میں ہند نژاد برادری سے خطاب کریں گے اور یہاں واقع گورنوریٹ میں واقع مہاتما گاندھی کے مجسمے پر گلہائے عقیدت پیش کریں گے۔
نائب صدر جمہوریہ 21؍ اکتوبر 2018 کو ہندوستان واپس آ جائیں گے ۔
صحت اور خاندانی بہبود کی وزارت
صحت خدمات کے ڈائریکٹوریٹ جنرل  کے سربراہ کی غیرحساس رائے زنی سے متعلق خبر، گمراہ کن ہے
ڈائریکٹوریٹ ، صحت کی مرکزی وزارت کا ایک حصہ ہے اوریہ میڈیکل اورنرسنگ سے متعلق پیشہ ورافراد کے مسائل کو حل کرنے کی غرض سے وزارت سےنزدیکی اشتراک کے ساتھ کام کرتا ہے
صحت اورخاندانی بہبود کی وزارت کے ڈائریکٹوریٹ جنرل آف ہیلتھ سروسز  کے سربراہ کی ایک غیرحساس رائے زنی سے متعلق نیوز رپورٹ گمراہ کن ہے ۔ یہ خبرآج کے ‘‘دی مارننگ اسٹیندرڈ’’ میں شائع ہوئی ہے ۔ اس خبرسے اشارہ ملتاہے کہ نرسوں کے ایک گروپ کے مطالبات کی نمائندگی کے بارے میں چند روزقبل ایک متنازعہ رائے زنی ، جس سے کہ نرسنگ پیشے کے تئیں ہم آہنگی اورہمدردی کی کمی کااظہارہوتاہے ، کو بہت بڑھاچڑھا کر پیش کیاگیاہے ۔
نرسوں سے متعلق معاملات سمیت صحت سے متعلق سبھی امور کے لئے ، صحت خدمات کا ڈائریکٹوریٹ جنرل  تکنیکی معلومات کے ذخیرہ کاکام انجام دیتاہے اوروزارت کو شعبے کے لئے مخصوص اہم تکنیکی معلومات فراہم کرتاہے ۔ نرسنگ سے متعلق امور سمیت صحت کے معاملے میں ، پالیسی فیصلے کرنا اور پروگرام پرعمل آوری ، صحت اورخاندانی بہبودکی وزارت کی ذمہ داری ہے ۔ کام کی تقسیم کے سبب صحت خدمات کے ڈائریکٹوریٹ جنرل اوروزارت کے درمیان خوشگوار تعلق قائم رہتاہے ۔
سردست ، صحت خدمات کے ڈائریکٹوریٹ جنرل میں نرسنگ شعبے سے متعلق تین تکنیکی پوزیشن ہیں ۔ یہ ہیں نرسنگ صلاح کار، اے ڈی جی ، ڈپٹی اسسٹنٹ ڈی جی  اور نرسنگ سے متعلق نائب صلاح کاربعض نرسنگ ایسوسی ایشنیں مطالعہ کررہی ہیں کہ ان تکنیکی عہدوں کو ، صحت خدمات کے ڈائریکٹوریٹ جنرل سے وزارت میں منتقل کردیاجائے ، چونکہ تکنیکی صلاح صحت خدمات کاڈائریکٹوریٹ جنرل فراہم کرتاہے اور پروگرام پرعمل درآمد وزارت کرتی ہے ، اس لئے یہ موجودہ نظام ایک اطمینان بخش طریقے سے کام کررہاہے ۔ اسی لئے ، وزارت ، ان تکنیکی عہدوں کو ،صحت خدمات کے ڈائریکٹوریٹ جنرل سے وزارت سے منتقل کرنے کے حق میں نہیں ہے ۔
صحت خدمات کا ڈائریکٹوریٹ جنرل ، نرسنگ کے پیشے کے تئیں انتہائی حساس ہے اوروہ اسے طبی پیشے کے اندر اس کے لئے ایک جائز مقام کی حصولیابی کا خواہشمند ہے ایسا معلوم ہوتاہے کہ ، نرسوں کا ایک طبقہ ، صحت خدمات کے ڈائریکٹوریٹ جنرل کے زیرانتظام چارتکنیکی نرسنگ عہدوں سے خوش نہیں ہے ۔ اوریہ طبقہ چاہتاہے کہ ان عہدوں کو وزارت منتقل کردیاجائے اور نیوزرپورٹ میں جس ای میل کا حوالہ دیاگیا ہے وہ ان نرسنگ ایسوسی ایشنوں کو ڈی جی ایچ ایس کو جواب ہے ۔ اس سلسلے میں ڈائریکٹوریٹ میں موصولہ نمائندگی کو واضح طورپر تسلیم کیاگیاہے ۔ اس کے علاوہ ، ڈی جی ایچ ایس کا اس بات میں پختہ یقین ہے کہ اس کاڈائریکٹوریٹ ، وزارت کا ایک لازمی حصہ ہے اور وہ نرسوں کے سبھی مسائل کو حل کرنے کی غرض سے ، وزارت کی نرسنگ پروگرام کی ڈویژن کے ساتھ مل کرکام کرتاہے ۔
صحت اور خاندانی بہبود کی وزارت
صحت کی مرکزی وزارت نے لیڈی ہارڈنگ میڈیکل کالج میں” سائیکل فار ہیلتھ’’ ریلی کا اہتمام کیا
آج ملک بھر میں تمام 1.56 لاکھ آیوشمان بھارت – ہیلتھ اینڈ ویلنس سنٹرز  پر دیگر سرگرمیوں کے ساتھ میگا سائیکلنگ ایونٹس کا انعقاد کیا جا رہا ہے
سوستھ من، سوستھ گھر کے ایک حصے کے طور پر شروع کیے جانے والے اقدامات، ایک سال طویل مہم ہے جس کا مقصد صحت مند زندگی کے بارے میں بیداری کو فروغ دینا اور اُسےبڑھانا ہے
صحت اور خاندانی بہبود کی مرکزی وزارت نے آج لیڈی ہارڈنگ میڈیکل کالج میں ’سائیکل فار ہیلتھ‘ کے موضوع کے ساتھ ایک سائیکلتھون کا اہتمام کیا۔ فیکلٹی، سٹاف اور طلباء نے بڑی تعداد میں شرکت کی۔ اس طرح کی ریلیاں جسمانی اور ذہنی تندرستی کو فروغ دینے اور اپنے شہریوں کو ماحول دوست آمدورفت کے بارے میں آگاہ کرنے کے لیے منعقد کی جا رہی ہیں۔
آج، کُل 1.56 لاکھ آیوشمان بھارت – صحت اور تندرستی کے مراکز پر سائیکلاتھون، سائیکل ریلی یا سائیکل برائے صحت کی شکل میں میگا سائیکلنگ ایونٹس کا انعقاد کیا جا رہا ہے۔ یہ سرگرمیاں گزشتہ سال نومبر میں شروع کی گئیں تھی جو ایک سال تک جاری رہنے والی ‘‘سوستھ من، سوستھ گھر’’ مہم کے ایک حصے کے طور پر کی جا رہی ہیں جس کا مقصد صحت مند زندگی کے بارے میں بیداری کو فروغ دینا اور اُنہیں بڑھانا ہے۔ اس کے مطابق ملک بھر کے تمام اے بی۔ ایچ ڈبلیو سیز میں ہر ماہ کی 14 تاریخ کو ہیلتھ میلے بھی منعقد کیے جائیں گے جہاں یوگا، زومبا، ٹیلی کنسلٹیشن، نکشے پوشن ابھیان، غیر متعدی امراض کی اسکریننگ اور دواؤں کی تقسیم، سکل سیل ڈیزیز اسکریننگ جیسی سرگرمیاں منعقد کی جائیں گی۔
اس پہل کو آگے بڑھاتے ہوئے، مرکزی وزیر صحت ڈاکٹر منسکھ منڈاویہ جو سائیکل چلانے کے لیے اپنے جوش و جذبے کی وجہ سے "گرین ایم پی" کے نام سے بھی جانے جاتے ہیں، لوگوں سے صحت اور تندرستی کو فروغ دینے کے لیے سائیکل کا استعمال کرنے پر زور دے رہے ہیں۔ ایل ایچ ایم سی میں شرکاء کوبشمول نوجوان نسل کو اس بات کے لئے حوصلہ افزائی کی گئی کہ وہ اپنی زندگیوں میں صحت مندانہ طریقے اپنائے تاکہ جسمانی اور ذہنی فائدوں کو یقینی بنایا جاسکے۔ جسمانی سرگرمیاں بہت سی غیر متعدی اور زندگی میں پیش آنے والی بیماریوں کو دور رکھنے میں مدد کرتی ہیں۔
کل مرکزی وزیر صحت کے ذریعہ پوسٹ کردہ ایک ٹویٹ میں، انہوں نے سب کو اس پہل میں حصہ لینے کی ترغیب دی۔
ملک کے مختلف حصوں سے میگا سائیکلنگ ایونٹ کی جھلکیاں، ذیل میں دیکھی جا سکتی ہیں۔
جیسا کہ ملک ‘آزادی کا امرت مہوتسو’ منا رہا ہے، حکومت ہند تمام شہریوں کی صحت اور تندرستی کو یقینی بنانے اور اسے ہماری روزمرہ کی زندگی کا لازمی حصہ بنانے کے وژن کو پورا کرنے کے لیے مختلف اقدامات کر رہی ہے۔
جناب وشال چوہان، جے ایس، ڈاکٹر ۔ اتل گوئل، ڈی جی ایچ ایس، ڈاکٹر سبھاش گری، ڈائریکٹر ، وزارت کے دیگر سینئر افسران کے ساتھ ایل ایچ ایم سی کے فیکلٹی، عملہ اور طلباء نے میگا سائیکلنگ ایونٹ میں حصہ لیا۔
وزیراعظم کا دفتر
وزیر اعظم 25 مارچ کو کرناٹک کا دورہ کریں گے
وزیر اعظم چکبالاپور میں شری مدھوسودن سائی انسٹی ٹیوٹ آف میڈیکل سائنسز اینڈ ریسرچ کا افتتاح کریں گے
وزیر اعظم بنگلور میٹرو لائن کی وائٹ فیلڈ  سے کرشنا راج پورہ میٹرو لائن کا افتتاح کریں گے جس سے نقل و حرکت میں مزید آسانی ہوگی اور شہر میں ٹریفک کی بھیڑ میں کمی آئے گی
وزیراعظم جناب نریندر مودی 25 مارچ 2023 کو کرناٹک کا دورہ کریں گے۔ صبح تقریباً 10:45 بجے وزیر اعظم چکبالاپور میں شری مدھوسودن سائی انسٹی ٹیوٹ آف میڈیکل سائنسز اینڈ ریسرچ کا افتتاح کریں گے۔ دوپہر ایک بجے وزیر اعظم بنگلور میٹرو کی وائٹ فیلڈ  سے کرشنا راج پورہ میٹرو لائن کا افتتاح کریں گے اور میٹرو میں سواری بھی کریں گے۔
وزیر اعظم چکبالاپور میں
اس خطے میں طلبہ کو نئے مواقع سے فائدہ اٹھانے اور قابل رسائی اور سستی صحت کی دیکھ بھال فراہم کرنے میں مدد دینے والی ایک پہل میں وزیر اعظم شری مدھوسودن سائی انسٹی ٹیوٹ آف میڈیکل سائنسز اینڈ ریسرچ  کا افتتاح کریں گے۔ اس کی بنیاد شری ستیہ سائی یونیورسٹی فار ہیومن ایکسیلینس نے ستیہ سائی گرام، مدیناہلی، چکبالاپور میں رکھی ہے۔ ایک دیہی علاقے میں واقع اور طبی تعلیم اور صحت کی دیکھ بھال کو ڈی کمرشلائز کرنے کے وژن کے ساتھ قائم، ایس ایم ایس آئی ایم ایس آر سب کو طبی تعلیم اور معیاری طبی دیکھ بھال فراہم کرے گا - مکمل طور پر مفت۔ یہ ادارہ تعلیمی سال 2023 سے کام کرنا شروع کردے گا۔
وزیر اعظم بنگلورو میں
وزیر اعظم نے ملک بھر میں عالمی معیار کے شہری نقل و حرکت کے بنیادی ڈھانچے کی ترقی پر خصوصی توجہ دی ہے۔ اس کے مطابق بنگلور میٹرو فیز 2 کے تحت وائٹ فیلڈ  میٹرو سے کرشنا راج پورہ میٹرو لائن آف ریچ -1 توسیعی پروجیکٹ کے13.71 کلومیٹر کے حصے کا افتتاح وزیر اعظم وائٹ فیلڈ  میٹرو اسٹیشن پر کریں گے۔ تقریباً 4250 کروڑ روپئے کی لاگت سے تعمیر کی گئی اس میٹرو لائن کے افتتاح سے بنگلورو میں مسافروں کو صاف ستھری، محفوظ، تیز رفتار اور آرام دہ سفر کی سہولت فراہم ہوگی، جس سے نقل و حرکت میں آسانی ہوگی اور شہر میں ٹریفک کی بھیڑ کو کم کیا جاسکے گا۔
وزارت دفاع
مشن ساگر۔11
آئی این ایس ایروات نے ایریٹیریا کو خوراک اور کھانے کی امداد سونپی
جاری انسانی ہمدردی مشن 'ساگر-11' کے تسلسل میں ہندوستانی بحری جہاز ایراوت 06 نومبر 2020 کو ایریٹیریا کی مساوا بندرگاہ پر پہنچا۔ حکومت ہند قدرتی آفات اور کووڈ -19 وبائی مرض پر قابو پانے کے لئے غیر ملکی دوست ممالک کو مدد فراہم کررہی ہے اور اسی سلسلے میں آئی این ایس ایراوت ایریٹیریا کے لوگوں کے لئے کھانے اور خوراک کی امداد لے کر جا رہا ہے۔
مشن ساگر-11 وزیر اعظم کے ویژن ساگر  کے ساتھ منسلک ہے اور بحر ہند کے خطے  میں ایک شراکت دار کی حیثیت سے ہندوستان کے موقف کا اعادہ کرتا ہے اور بحریہ کے شعبے میں بنیادی سمندری ایجنسی اور پہلا جواب دہندہ رہا ہے۔ مشن ساگر اپنے سمندری پڑوسیوں کے ساتھ تعلقات کو دی جانے والی اہمیت کو بھی اجاگر کرتا ہے اور موجودہ تعلقات کو مزید تقویت بخشتا ہے۔ ہندوستانی بحریہ دفاعی اور خارجہ امور کی وزارتوں اور حکومت ہند کی دیگر ایجنسیوں کے ساتھ قریبی تال میل کے تحت اس مشن کو آگے بڑھا رہی ہے۔
آئی این ایس ایراوت کو اندرون ملک تیار کیا گیا ہے اور 19 مئی 2009 کو اس نے اپنا کام شروع کیا تھا۔ جہاز انسانی امداد اور قدرتی آفات سے متعلق امدادی کاموں کے لئے موزوں ہے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 160.58 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 12.79 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،21 جنوری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,60,58,13,745
|
|
دستیاب خوراک
|
|
12,79,45,321
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 160.58کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 12.79 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔